BlackKakapo/recipes-ro huggingface dataset:
Pui cu Alune/Caju - Pui GongBao 

Ingrediente:
● Piept de pui dezosat - 1 kg 
● Alune - 100 g  (sau caju - ambele crude)
● Morcovi - 1 buc 
● Ardei gras - 3 buc  (alegeti ardei de culori diferite - rosu, galben, verde)
● Ceapa verde - 1 buc  (un fir)
● Usturoi (catei) - 4 buc 
● Ghimbir - 10 g  (o bucatica de radacina, de 1 cm)
● Ardei iute - 1 buc  (este optional)
● Vin de orez - 4 linguri 
● Sos de soia - 8 linguri 
● Ulei de susan - 4 linguri 
● Amidon - 4 linguri 
● Zahar - 2 linguri 
● Ulei de floarea soarelui - 50 ml  (puteti folosi ulei de rapita sau ulei de arahide, daca aveti)

Mod de preparare:
1. Etapa 1 - Marinam puiul
In primul rand marinam repede puiul pentru macar 1-2 ore, pana pregatim restul ingredientelor carnea va fi gata. Deci taiati pieptul de pui bucatele mici, puneti intr-un bol impreuna cu:
- 2 linguri vin de orez
- 4 linguri sos de soia
- 2 linguri ulei de susan
- 2 linguri amidon
- 2 linguri de apa
2. Amestecati bine cu o lingura si lasati 1-2 ore la frigider sa se marineze si fragezeasca.
3. Etapa 2 - Calim alunele
In acest timp calim putin alunele/caju cu 1 lingura de ulei, pana se rumenesc usor.
Aveti mare grija ca se fac foarte repede si riscati sa le ardeti!
4. Etapa 3 - Pregatim Sosul  
Intr-un bol mic facem sosul cu care vom drege mancarea la final.
Deci amestecam:
- 2 linguri vin de orez
- 4 linguri sos de soia
- 2 linguri ulei de susan
- 2 linguri amidon
- 4 linguri de apa
- 2 linguri zahar
5. Etapa 4 - Pregatim legumele 
Morcovul se taie rondele subtiri, ardeii le taiati cubulete medii.
6. Aici ardeiul iute(la mine este unul bulgaresc neiute, pt aroma), ghimbirul, usturoiul si ceapa verde(separati partea verde de cea alba).
7. Ghimbirul se da prin razatoarea mica.
Ceapa(partea alba), usturoiul si ardeiul se toaca marunt.
Partea verde de la ceapa o vom taia marunt si folosim la decor.
8. Etapa 5 - Gatim!
Acum luam o tigaie mare si adanca, punem putin ulei si calim pe foc iute pieptul de pui marinat.
9. Cand se rumeneste usor il scoateti pe o farfurie si lasati putin la o parte.
10. Tigaia ramane pe foc, mai turnati putin ulei in ea.
Adaugati ceapa, ghimbirul ras, usturoiul si ardeiul - le caliti repede 30-40 de secunde.
11. Acum puneti morcovii si ardeii, amestecati periodic si caliti timp de 2-3 minute la foc iute.
12. Adaugati carnea de pui si alunele calite - amestecati si mai lasati 1-2 minute.
13. La final turnati sosul pregatit la pasul 4, amestecati si caliti 2-3 minute pana se leaga - veti observa ca mancarea devine putin mai lipicioasa - asa si trebuie.
14. Inchideti focul, ornati mancarea deasupra cu ceapa verde tocata.
15. Serviti ca atare, dar si mai bine cu putin orez simplu fiert. Pentru mine a fost o descoperire acest gust si nu se compara cu ce gasiti in comert si restaurante  - este mult mai aromata si gustoasa varianta de casa!
Pofta Buna!
Noodles chinezesti cu pui si legume 

Ingrediente:
● Piept de pui - 1 kg 
● Ardei gras rosu - 1 buc 
● Ardei gras galben - 1 buc  (este optional)
● Morcovi - 1 buc 
● Broccoli - 1 buc  (o mana de broccoli proaspat, daca e taiat de pe ciorchini)
● Ciuperci albe proaspete - 5 buc  (eu am avut champignon brune de data asta)
● Ceapa verde - 3 buc  (puteti inlocui cu fire de praz)
● Usturoi (catei) - 3 buc 
● Noodles - 300 g  (1 pachet de noodles de ou preferate, vedeti ai mei la pasul 6)
● Sos de Soia Light - 4 linguri  (este sosul clasic de soia, cel mai des gasit in magazine)
● Sos de Soia Dark - 1 lingura  (il gasiti in magazinele cu specific chinezesc, vedeti link-ul din descriere)
● Vin de orez - 1 lingura 
● Sare - 1 lingurita 
● Amidon - 1 lingura 
● Ulei de susan - 1 lingura 
● Ulei de arahide - 3 linguri  (puteti inlocui cu ulei de rapita sau ulei de f.soarelui)

Mod de preparare:
1. Inainte sa va apucati de restul ingredientelor, in primul rand marinam carnea de pui pentru 30 de minute- 1 ora.
Deci o taiati felii subtiri si lungi, puneti intr-un bol, adaugati - 1 lingura sos soia Dark + 2 linguri sos soia Light + 1 lingura vin de orez + 1 lingurita sare + 1 lingura amidon.
2. Amestecati bine si lasati la frigider pana pregatiti restul ingredientelor.
3. Acum aveti timp sa pregatiti toate legumele:
- ardeii taiati in bucati medii
- morcovul rondele
- ciupercile in jumatati sau sferturi
- broccoli buchetele mici
4. La ceapa verde separati partea verde de cea alba si le tocati marunt.
5. Usturoiul se toaca cat mai marunt posibil.
6. Acestia sunt taiteii pe care-i preferam noi, nu am incercat multe alte marci  - a fost dragoste de la prima inghititura si inca nu am experimentat altele.
Daca aveti alte sugestii, sunt binevenite :)
7. Se fierb conform cu instructiunile de pe punga, de multe ori timpul de fierbere este cam de 3-4 minute.
8. Scurgeti de apa fierbinte, clatiti bine cu apa rece si lasati intr-o sita pana le vom folosi.
9. Revenim la carnea marinata:
- intr-o tigaie mare incalziti bine 1 lingura de ulei de arahide si puneti carnea la calit
10. Amestecati bine periodic pana se rumeneste si gateste bine.
Apoi o scoateti din tigaie intr-o farfurie si lasati deocamdata la o parte.
11. Mai turnati in tigaie 2 linguri de ulei de arahide, adaugati partea alba de la ceapa si usturoiul tocat - caliti la foc iute 2 minute si amestecati periodic.
12. Acum adaugati legumele pregatite la pasul 3.
13. Caliti la foc iute si amestecati periodic timp de inca 3-4 minute.
Legumele nu trebuie sa fie foarte gatite, doar invaluite putin.
14. Adaugati carnea de pui gatita, amestecati.
15. Adaugati taiteii gatiti si inca 2-3 linguri de sos de soia Light.
16. Mai turnati inca 1-2 linguri de ulei de susan, pentru aroma specifica si gust mai interesant.
17. Amestecati bine si inchideti focul imediat.
18. De preferat sa-i serviti imediat, presarati cu ceapa verde tocata deasupra sau in timp de 10-15 minute pentru ca pe urma legumele se mai inmoaie si nu sunt asa crocante si bune.
Oricum sa stiti ca este o mancare deosebit de buna - legume colorate si crocante, carnea frageda si aromata, taitei elastici si toate astea cu arome super faine...
Pofta Buna!
Painea maimutei (Monkeys Bread) 

Ingrediente:
● Lapte - 200 ml 
● Drojdie uscata - 1 lingurita  (sau 15 g proaspata)
● Unt - 70 g  (se topeste - 2 linguri se pun in aluat, restul pentru aranjament)
● Zahar - 2.5 linguri  (+ 1 pahar pentru aranjament)
● Esenta de vanilie - 1 buc 
● Faina alba calitate superioara - 350 g 
● Sare - 1 lingurita 
● Scortisoara - 2 linguri 

Mod de preparare:
1. Amestecati drojdia cu laptele cald si lasati 10 minute.
2. Apoi adaugati 2 linguri unt topit, 2.5 linguri de zahar si esenta de vanilie, amestecati cu lingura.
3. La urma se adauga faina, sarea si se framanta aluatul.
4. Il scoateti pe masa si framantati 1-2 minute, sa se uniformizeze.
5. Se pune inapoi in bol, acoperit cu prosop, lasati sa creasca pana isi dubleaza volumul.
6. La mine cam asa s-o facut.
7. Apoi se taie in multe bucatele mici, cat o nuca mica - recomand sa le taiati cat mai mici posibil, vor creste bine si se maresc oricum.
8. Intr-o farfurie am pregatit untul topit, cele 50g.
In alta am amestecat 1 pahar de zahar cu scortisoara.
9. Fiecare bucatica de aluat am trecut-o mai intai prin unt apoi prin amestecul de zahar.
10. Le-am aranjat in tava de silicon, nu se unge cu nimic, chiar si tava simpla.
Dupa ce ati terminat sa le aranjati, lasati sa creasca pana isi dubleaza volumul, cam 40-60 minute.
11. Observati diferenta, trebuie sa creasca frumos si aproape umple tava.
12. Se coace aproximativ timp de 40 de minute la 180 grade.
Aveti grija ca se poate arde repede, la mine putin s-o bronzat deasupra :)
13. Lasati 10-15 minute in tava apoi se rastoarna pe o farfurie.
Eu am lasat-o chiar vreo ora, fiindca trebuia sa plec -  tava era de silicon si o iesit fara probleme, intr-o tava simpla s-ar putea lipi caramelul intarit de pereti si nu-l scoateti asa usor.
14. Se serveste cald, proaspat cu o cana de lapte, ceai sau cafea pe langa.
Rupeti din el cate o bucatica si savurati.
Pofta Buna!
Omleta cu dovlecei 

Ingrediente:
● Oua - 2 buc 
● Dovlecel - 1 buc 
● Ceapa alba - 0.5 buc  (puteti si s-o omiteti)
● Ulei de floarea soarelui - 2 linguri 
● Sare - 0.25 lingurite  (dupa gust)

Mod de preparare:
1. Incingeti bine uleiul in tigaie, adaugati ceapa taiata marunt si o caliti cam 1 minut.
2. Adaugati dovlecelul taiat rondele subtiri sau cubulete.
Caliti si amestecati periodic aproximativ 5 minute, pana incep sa se rumeneasca usor dovleceii si se mai inmoaie.
3. Bateti bine ouale si sarea cu o furculita, le turnati peste dovleceii din tigaie.
Lasati 2-3 minute sa se caleasca omleta la foc normal.
4. Dupa acest timp faceti focul mic si puneti un capac pe tigaie.
Mie nu-mi place sa intorc omleta, este o treaba mai fina si nu intotdeauna reusesc s-o intorc frumos, fara s-o rup sau sa murdaresc aragazul. Si asa am inceput de cativa ani s-o fac sub capac la foc mic, datorita aburilor omleta se face si deasupra, respectiv nu mai trebuie intoarsa.
5. Dupa 5-10 minute(in functie de grosimea omletei) cand ridicati capacul, observati ca omleta s-a gatit perfect si fara a fi intoarsa.
6. O serviti imediat, eu am presarat branza telemea deasupra si putina verdeata.
Pofta Buna!
Parjoale de pui 

Ingrediente:
● Piept de pui - 1 kg 
● Pulpe de pui dezosate si fara piele - 1 kg 
● Ceapa alba - 200 g  (Sau 4 bucati de ceapa medie.)
● Franzela simpla - 1 buc 
● Apa - 1 l 
● Sare - 1 lingura  (In dependenta de gusturi puteti schimba cantitatea de mirodenii si sare.)
● Piper negru - 0.5 lingurite 
● Oua - 3 buc 
● Gris - 2 linguri 
● Ulei de floarea soarelui - 200 ml 

Mod de preparare:
1. - Spalati carnea si taiati felii subtiri pentru masina de tocat sau cumparati carne de pui gata tocata.
- Se curata, spala si se taie felii ceapa.
- Intr-un bol se rupe bucati franzela si se acopera cu apa, ca sa se inmoaie.
2. - Se da prin masina de tocat carnea, ceapa si franzela stoarsa bine de apa.
- Intr-un bol se pune toata compozitia tocata, se pun oua, sare, piper negru si gris.
- Se amesteca foarte bine.
3. - Se pune putina apa intr-un bol si se umezesc mainile pe parcurs ce se formeaza parjoalele.
- Se pot forma diferite forme de parjoale, eu prefer rotund sau oval. Parjoalele se formeaza astfel: cu mainile umezite se ia putina carne, se bate putin in maini si se formeaza o bila, care ii dati forma rotunda sau ovala.
- Se foloseste o tigaie cu fund plat, in care se incinge ulei. Pe parcurs ce formati parjoalele le puneti in ulei.
- Dupa ce ati umplut tigaia se pune capac si se lasa la foc mediu timp de 10 min. Dupa 10 min parjoalele se fac fara capac.
4. Rumenitit bine parjoalele pe ambele parti si le scoateti pe o farfurie. Se pastreaza la frigider dupa ce se racesc bine la temperatura camerei.
5. Se consuma calde sau reci cu legume. Sunt foarte bune cu zacusca de hrean, reteta careia o gasiti pe site.
Pofta Buna!
Legume umplute cu carne, la cuptor 

Ingrediente:
● Carne tocata de pui - 1 kg  (sau orice carne aveti si va place - dar sa nu fie grasa)
● Orez - 1 pahar  (1 pahar de 200ml)
● Ceapa alba - 2 buc 
● Morcovi - 2 buc 
● Ardei gras - 7 buc 
● Dovlecei - 2 buc 
● Vinete - 2 buc 
● Rosii - 3 buc 
● Ulei de floarea soarelui - 100 ml 
● Sare - 2 lingurite  (dupa gust)
● Pasta de tomate - 2 linguri 
● Piper negru - 0.25 lingurite 
● Boia ardei dulce - 2 lingurite 
● Patrunjel verde - 2 legaturi 
● Usturoi - 10 buc  (aproximativ 10 catei)

Mod de preparare:
1. Carnea de pui tocata se pune intr-un bol in care se va face umplutura pentru legume.
Spalati si tocati 1 legatura de patrunjel, o adaugati la carne.
2. Ceapa si morcovii se curata, se spala. Apoi caliti o ceapa taiata marunt plus morcovii dati prin razatoare, in putin ulei. Nu le lasati sa se rumeneasca tare, doar sa se inmoaie.
Adaugati acest amestec de ceapa si morcovi peste carnea tocata.
3. Apoi urmeaza orezul spalat bine, 1 lingurita de sare, piper, boia de ardei si totul se amesteca.
Aceasta va fi umplutura.
4. Toate legumele pentru umplut se spala.
Se scoate cotorul si semintele de la ardei. Cu o lingura scobiti pulpa de la rosii - sa nu o aruncati, o vom folosi la sos.
Dovleceii si vinetele se taie in bucati cam de 2-3 cm grosime si se scobeste mijlocul, lasand putin la fund pentru baza.
Ungeti cu putin ulei o tava mai adanca de cuptor (eu am folosit una cam de 40x20) si aranjati legumele cat mai aproape - daca nu se completeaza si mai aveti umplutura puteti sa adaugati mai multe legume decat in reteta.
5. Umpleti legumele cu carne.
6. Acum preparam sosul de rosii - intr-o tigaie se caleste cu putin ulei 1 ceapa taiata marunt.
Cand este moale si putin mai rumena se adauga pulpa de rosii tocata marunt. Lasati sa fiarba totul 5-10 minute la foc mic.
7. Apoi se adauga pasta de tomate, se amesteca - daca a iesit prea groasa compozitia adaugati putina apa - trebuie sa fie ca o smantana mai lichida. Potriviti de sare si piper si sosul este gata.
8. Cu o lingura distribuiti sosul peste toate legumele.
Pregatiti usturoiul si patrunjelul - doar le curatati si spalati.
9. Usturoiul il taiti cam in 2-3 bucati si il distribuiti peste si pe langa legume.
Firele de patrunjel le puneti printre legume.
10. Acoperiti tava cu o folie si o puneti in cuptor preincalzit la 200 de grade - cam pentru 1.30 -2 ore.
11. Peste vreo ora si jumate dati folia la o parte, luati putin din umplutura sa vedeti daca s-a facut orezul, apoi puteti sa le mai lasati la cuptor 10 minute fara folie.
12. Gata, le serviti calde, stropite cu putin sos si bineinteles cu smantana sau iaurt - foarte delicioase si aromate.
Pofta Buna!
Prajitura cu caise/piersici 

Ingrediente:
● Caise - 500 g  (sau piersici din compot)
● Zahar - 200 g 
● Esenta de vanilie - 1 buc 
● Unt - 200 g 
● Oua - 5 buc 
● Praf de copt - 2 lingurite 
● Faina alba calitate superioara - 200 g 

Mod de preparare:
1. Puneti zaharul si untul moale intr-un lighean in care veti prepara aluatul. Amestecati bine cu o lingura sau cu mainile, sa se incorporeze bine amandoua.
2. Separati albusurile de galbenusuri, ultimele le puneti peste zaharul cu unt.
3. Amestecati bine untul + zaharul + galbenusurile.
4. Faina o amestecati cu praful de copt si le adaugati pe amandoua in ingredientele de mai sus. Amestecati bine sa se omogenizeze.
5. Bateti albusurile spuma tare, faceti testul cu intoarcerea farfuriei - daca nu curg, sunt gata.
6. Adaugati albusurile spuma peste ingredientele de la primii pasi.
7. Amestecati incet si atent, cu miscari de sus in jos pana se incorporeaza albusurile in aluat.
8. Asterneti o tava de aproximativ 28 cm cu hartie de copt, turnati 2/3 din aluat in ea. Apoi aranjati jumatatile de caise peste aluat.
9. Intindeti bine restul de 1/3 din aluat peste caise si dati la cuptor prajitura.
10. Lasati la cuptor aproximativ 40 de min, la temperatura medie, pana se rumeneste. Apoi o scoateti si lasati sa se racoreasca bine. Foarte buna si calda si rece a 2-a zi(daca mai ramane:) )
Pofta Buna!
Bouyourdi grecesc - ardei si rosii gratinate cu branza 

Ingrediente:
● Branza feta sau telemea - 250 g  (alegeti branza telemea putin sarata si mai maturata)
● Cascaval clasic - 100 g 
● Rosie - 1 buc 
● Ardei gras - 1 buc  (puteti combina cu ardei capia si un fir de ardei iute, dupa plac)
● Ulei de masline extravirgin - 100 ml 
● Oregano uscat - 1 lingurita 
● Piper negru macinat - 0.25 lingurite  (optional si niste fulgi de chilli, dar cu grija ca e mai picant asa)
● Sare - 0.5 lingurite 

Mod de preparare:
1. Pentru reteta alegeti orice tava cu borduri mai ridicate sau o tigaie care merge si la cuptor. Eu am avut in bucataria de aici din Grecia asa o tava simpla de aluminiu si a fost perfecta. Are cam 26cm in diametru.
Puteti lua si tavi de yena/sticla, ceramica, etc.
2. Fara mila o stropiti cu ulei de masline bun.
Apropo! Daca va faceti vacanta in Grecia si sunteti cu masina neaparat sa va luati ulei de masline pe tot anul. Recomand sa mai intrebati prin zona cine are livezi si cumparati direct de la producatori. Eu am luat cu 4.3 euro/litru.
3. Branza se sfarama cu mainile si se distribuie uniform in tava.
Presarati peste ea putin oregano, piper negru macinat si ardei chilli daca vreti si aveti(dar va fi mai iute).
4. Rosiile le taiati felii mici si puneti peste branza.
Am vazut ca multi le decojesc eu nu o fac, si nu m-a incurcat deloc :)
5. La fel si ardeii, le taiati felii mici si puneti pe langa rosii. Daca vreti o bucatica de ardei kapia si bucatele mici de ardei iute, tot acum le puneti.
Eu as recomanda acum sa presarati un pic de sare peste legume(nu multa ca e sarata telemeaua!) si inca putin oregano sau piper. In plus niste stropi de ulei masline n-ar incurca deloc, dar vedeti cum preferati.
6. Radeti niste cascaval deasupra si puneti tava la cuptor preincalzit la 200 de grade pentru 30 de minute, sau pana cand incepe crusta usor sa se rumeneasca.
8. Dupa cuptor o puteti lasa 5-10 minute sa se domoleasca putin si sa nu va ardeti limbile :) Dar nu lasati sa se raceasca ca se intareste branza si cascavalul si nu mai este acelasi farmec.
Se serveste in mijlocul mesei, cu painica buna si multa pofta, ca e buna, buna...
Pofta Buna!
Pulled Pork Reteta  

Ingrediente:
● Carne de porc - 1.5 kg  (alegeti o bucata putin mai grasa - pulpa sau ceafa)
● Bulion de rosii - 200 ml  (sa fie ceva mai lichid, sau diluati pasta de rosii cu putina apa)
● Ceapa - 1 buc 
● Usturoi (catei) - 2 buc 
● Ardei chilli - 1 buc  (eu am luat un ardei romanesc, nu era iute)
● Boia afumata - 2 lingurite  (eu pun de obicei boia dulce simpla)
● Coriandru macinat - 2 lingurite 
● Piper negru macinat - 0.5 lingurite 
● Sare - 2 lingurite 
● Brandy sau cognac - 2 linguri  (optional)

Mod de preparare:
1. Intr-un bol mic amestecati bulionul de rosii, cognac(daca vreti), sarea, boia, piper si coriandrul(mirodeniile puteti sa reglati dupa gust si preferinte).
2. Taiati cubulete mici ardeiul, ceapa si usturoiul - le adaugati in sos si amestecati bine.
3. Eu am avut o bucata de pulpa, dar data viitoare as alege o ceafa putin mai grasa.
4. Puneti acesta carne intr-un bol, sau chiar intr-o tava in care veti face friptura. Adaugati sosul de mai sus si ungeti bine pe toate partile.
Eu am o tava adanca de yena cu capac si este dedicata in mare parte fripturilor de porc. Chiar in ea am si marinat carnea.
5. Acoperiti cu capac sau folie de plastic si lasati la marinat in frigider 5-6 ore sau chiar 1-2 zile.
6. Dupa acest timp o acoperiti cu capac sau folie de aluminiu si puneti in cuptor pentru 5-6 ore la 125 de grade.
Daca marinati carnea in bol, o mutati in tava cu tot cu sos. Nu trebuie sa mai adaugati alt lichid, carnea lasa suficienta zeama si fiind acoperita nu se usuca.
7. Cam asa arata carnea dupa 4-5 ore.
8. Eu recomand sa o desfaceti acum in cateva bucati mai mici cu ajutorul a 2 furculite.
9. Si o puneti inca pentru 30 de minute la cuptor, aceeasi temperatura.
10. Se coace si mai frumos, apoi o lasati 15-30 de minute sa se racoreasca putin.
11. Cat este calda o rupeti bine cu 2 furculite si amestecati cu sosul din tava.
12. Acum va delectati cu totii, in lipii(eu le-am uns cu crema de branza, am pus carne, castraveciori, varza, rosii si porumb), sandwich-uri, cu paste, cartofi, legume, etc.
13. Surplusul de carne il puteti congela in pungi ermetice si va delectati atunci cand nu aveti timp si chef de gatit.
14. O mancare simpla, minunata si chiar va recomand sa incercati. Este o diversificare interesanta in meniul familiei si toata lumea este fericita.
Pofta Buna!
Aripioare de pui cu miere 

Ingrediente:
● Aripioare de pui - 1 kg 
● Miere - 3 linguri 
● Sos de soia - 6 linguri 
● Boia ardei dulce sau iute - 1 lingura 
● Zeama de lamaie - 1 lingura 

Mod de preparare:
1. Aripioarele le-am taiat in 3 bucati, partea cea mai mica am aruncat-o.
2. Le-am pus intr-un bol adanc.
3. Pentru sos am amestecat restul ingredientelor.
4. L-am turnat peste aripioare si am lasat 20-30 minute sa se marineze putin.
5. Apoi am aranjat aripioarele intr-o tava de cuptor, am turnat sosul peste ele si le-am dat la cuptor preincalzit la 180 de grade pentru aproximativ 40-45 de minute.
6. In acest timp, cam dupa fiecare 15 minute, am scos tava din cuptor si cu o pensula am uns aripioarele cu sosul de sub ele. Asa vor fi mai glazurate si frumoase.
7. Le serviti calde sau reci cu orice garnitura/salata preferata.
Pofta Buna!
Pate de ciuperci 

Ingrediente:
● Ciuperci albe proaspete - 500 g 
● Ceapa alba - 1 buc 
● Franzela simpla - 2 buc  (2 felii medii)
● Ulei de masline - 5 linguri 
● Patrunjel verde - 3 linguri 
● Sare - 0.5 lingurite 

Mod de preparare:
1. Curatati putin ciupercile, apoi le puneti la fiert aproximativ 20 de minute.
2. Le puneti intr-o sita sa se scurga bine de apa.
3. Curatati si spalati ceapa, o taiati bucatele medii. Apoi intr-o tigaie puneti 2 linguri de ulei, ceapa si ciupercile, le caliti pana se rumenesc. Le lasati sa se racoreasca.
4. Inmuiati feliile de paine in apa.
5. Pasati bine cu blenderul amestecul de ciuperci, ceapa, si franzela scursa bine de apa.
6. Amestecati pasta de ciuperci cu 3 linguri de ulei, verdeata si sare.
7. Aranjati frumos pate-ul intr-o farfurie si lasati putin la frigider.
Pofta Buna!
Khmeli-Suneli 

Ingrediente:
● Frunza de dafin - 4 buc 
● Boia ardei dulce sau iute - 1 lingurita  (puteti folosi fulgi de chilli maruntiti)
● Patrunjel uscat - 2 lingurite 
● Marar uscat - 2 lingurite 
● Maghiran uscat - 2 lingurite 
● Tarhon uscat - 2 lingurite 
● Schinduf - 2 lingurite 
● Coriandru macinat - 1 lingurita  (sau boabe)
● Piper negru(boabe) - 0.5 lingurite 
● Sare - 2 lingurite 

Mod de preparare:
1. Cel mai greu aici este sa adunati si sa gasiti toate condimentele din compozitie. Schinduf eu am gasit la plafarul din cartier, am vazut si la Farmacia Tei.
2. Masurati atent toate ingredientele conform retetei si le puneti intr-un bol sau farfurie adanca.
3. Amestecati bine.
4. Apoi le macinati foarte fin intr-o rasnita de cafea.
5. Pastrati intr-un borcan uscat inchis ermetic si folositi la ce aveti nevoie.
Este minunat in combinatie cu orice carne, sosuri, peste, orez, etc.
Urmeaza sa vin in continuare si cu alte retete din bucataria caucaziana, deci sa fiti pe faza.
Pofta Buna!
Pui "a la Provence" 

Ingrediente:
● Carne de pui - 1 kg  (eu am luat pulpe dezosate si fara piele - puteti gati si bucati de pui intreg)
● Ceapa alba - 2 buc 
● Rosii cubulete din conserva de 300g - 1 buc  (sau 6-7 rosii cubulete)
● Masline fara samburi - 150 g 
● Usturoi (catei) - 6 buc 
● Ardei gras rosu - 0.5 buc  (optional)
● Vin alb demisec - 40 ml 
● Ulei de masline extravirgin - 2 linguri 
● Ierburi de provence - 2 lingurite 
● Chimen - 0.5 lingurite  (optional)
● Sare,piper - 1 lingurita  (dupa gust)

Mod de preparare:
1. Pregatiti toate ingredientele - eu am laut masline kalamata cu samburi(pentru a scoate samburii se preseaza maslina cu un cutitul intors si observati ca samburele va iesi f.usor).
2. Intr-un bol adanc puneti rosiile din conserva, ardeiul si ceapa taiate cubulete.
3. Adaugati maslinele fara samburi, 5 catei de usturoi taiati marunt, 1 lingurita de ierburi de provence, 1 lingura ulei de masline, vinul si 1 lingurita sare.
Amestecati bine si potriviti de sare daca mai este nevoie.
4. Carnea de pui se spala bine si se amesteca cu 1 catel de usturoi taiat marunt, 1 lingurita de sare, putin piper negru, chimen, 1 lingurita de ierburi de provence, 1 lingura de ulei de masline.
5. Acum avem 2 boluri, primul cu legume, altul cu carne.
Intr-o tava de cuptor adanca punem jumatate din compozitia de legume.
6. Peste legume puneti uniform bucatile de carne.
7. Si peste carne distribuiti uniform cealalta jumatate din cantitatea de legume.
8. Acoperiti tava cu capac sau o folie de aluminiu si puneti la cuptor preincalzit la 200 grade, pentru 60 de minute.
9. Dupa acest timp scoateti folia si mai lasati 30 minute in cuptor.
10. Trebuie sa scada bine zeama de rosii, sa nu fie ca o apa.
Cand este gata, scoateti din cuptor si lasati sa se racoreasca 10 minute.
11. Serviti cu garnitura preferata - noi am pus orez si varza murata :)
Pofta Buna!